## Kérdések a bíbor kasvirágról

1. Milyen színekben pompázik a bíbor kasvirág? Mit jelent ez a szó, hogy bíbor?
2. Hogy hívták az anyót, és mit jelent a neve? (Herba) Milyen más mesét ismertek, amiben gyógyfűárus volt? Ismertek mai füvesembert?
3. Milyen más mesét ismertek, amiben varázsfőzetet főznek? Milyen jellemző összetevői szoktak ezeknek lenni? Soroljatok fel néhányat!
4. Honnan származik a bíbor kasvirág, és mire használják a gyógyászatban? Hogy hívják azokat a nőket, akik gyógynövényekkel gyógyítanak?
5. Milyen hasonlóságot találtatok a bíbor kasvirág és a sündisznó között? Rajzoljátok is le a gondolattérkép mellé!

Háttérinformáció

1. bíbor

* A bíbor a kék és a vörös szín keveréke, a lilához képest több vöröset tartalmaz, a lila pedig több kéket.
* A bíbor a királyok, nemesek, papok és előkelők színe lett az ókorban a Földközi-tenger medencéjében. A föníciaiak már a Kr. e. 15. században készítettek bíborfestéket egy tengeri csigából. Gyártása bonyolult, költséges és hosszadalmas volt, több ezer apró csigát kellett összegyűjteni, héjukat összetörni, és testüket eltávolítani. A szidóni és türoszi ásatásokon hegyekben álltak az üres csigaházak. A színárnyalat a karmazsinvöröstől a mély bíborig terjedt a fölhasznált bíborcsigák fajtájától és az elkészítés módjától függően. A modern időkben is próbálkoztak türoszi bíbor előállításával. 2008-ban Paul Friedander 12000 csigából állított elő 40 gramm festéket, ami egy zsebkendő színezéséhez elegendő. 2000-ben egy gramm türoszi bíbor, amit az eredeti formula alapján 10000 bíborcsigából készítettek, 2000 euróba került.
* Az *Ószövetség*ben Isten utasítja Mózest, hogy az izraeliták hozzanak neki áldozatul kék, bíbor és skarlát textilt függönyökhöz és papi öltözékekhez.
* A Római Köztársaság idején a diadalmenetben felvonuló hadvezér teljes bíbor tógát viselhetett arany szegéllyel, a római szenátorok tógáját egy bíbor csík díszítette. A császárság idején a bíbor egyre inkább a császár és tisztviselői színe lett.
* Jézus Krisztust keresztre feszítése előtt a római katonák egy időre bíbor ruhába öltöztették, hogy gúnyolódjanak rajta, mint a „zsidók királyán”.
* A lakmusz egy másik gyakori bíbor színű festékanyag volt, már az ókori görögök és zsidók is ismerték, és egy mediterrán zuzmófajtából, a Roccella tinctoriából nyerték ki ammónia, azaz rendszerint vizelet alkalmazásával.

1. Herba

* Fű, növény, gyógyfű.
* Főleg patikai nevekben gyakori.
* A *Süsü, a sárkány* c. mesében van egy gyógyfűkereskedő, a Sárkányfűárus.
* A „bükki füvesember” közismert és népszerű manapság.

1. Varázsfőzet

- Asterix: varázserő-szupererő

- Harry Potter: százfűléfőzet

4. Bíbor kasvirág a gyógyászatban

- Észak-Amerikában őshonos, Európában a 18. század óta termesztik dísz- és gyógynövényként.

- Az indiánok fertőző betegségek gyógyítására használták.

- Kivonatát belsőleg főleg az immunműködés javítására használják. Fokozza a szervezet ellenálló képességét a vírusfertőzések és a gyulladások ellen. A nehezen gyógyuló sebek, fekélyek, valamint a nyálkahártya gyulladásának kezelésére összeállított kenőcsök egyik összetevője. Külsőleg alkalmazva gyulladásgátló.

- Latin neve Echinacea purpurea, a gyógyászati készítmények neve többnyire erre utal vissza.

- Javasasszonyoknak hívják azokat a nőket, akik gyógynövényekkel gyógyítanak.

5. Fészkesvirágzat

Olyan növény, amelyen a kúp alakúan megvastagodott virágzati tengelyben sűrűn állnak a kis virágok. Peremén színes sugárvirágok vannak. A fészekvirágzatot kívülről pikkelyszerű murvalevelekből álló fészekörv veszi körül.